Document ID: 31993R1203

ΚΑΝΟΝΙΣΜΟΣ (ΕΟΚ) αριθ. 1203/93 ΤΗΣ ΕΠΙΤΡΟΠΗΣ της 17ης Μαΐου 1993 για την τροποποίηση του κανονισμού (ΕΟΚ) αριθ. 1562/85 περί των λεπτομερειών εφαρμογής των μέτρων για την προώθηση της μεταποίησης πορτοκαλιών και της εμπορίας των μεταποιημένων προϊόντων με βάση τα λεμόνια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 περί ειδικών μέτρων για την ενθάρρυνση της εμπορίας των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (2), και ιδίως το άρθρο 3,
Εκτιμώντας:
ότι η περίοδος παραγωγής και εμπορίας των λεμονιών εκτείνεται από την 1η Ιουνίου ενός έτους έως τις 31 Μαΐου του επόμενου έτους και, προκειμένου να προγραμματισθεί καλύτερα η μεταποίηση, πρέπει να επιτραπεί η διαδοχική σύναψη τεσσάρων συμβάσεων μεταποιήσεως ανά περίοδο, προσδιορίζοντας ότι σε κάθε περίοδο πρέπει να αντιστοιχεί μία σύμβαση-
ότι, μετά από την πείρα που αποκτήθηκε στη διαχείριση του καθεστώτος που καθιερώθηκε από τον κανονισμό (ΕΟΚ) αριθ. 1562/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2643/91 (4), είναι αναγκαία η ενδυνάμωση των εφαρμοζομένων διατάξεων όσον αφορά τον έλεγχο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1562/85 τροποποιείται ως εξής:
1. Στο άρθρο 7:
α) η παράγραφος 1 πέμπτη περίπτωση αντικαθίσταται από το ακόλουθο κείμενο:
"- πριν από τις 20 Μαΐου, τις 20 Αυγούστου, τις 20 Νοεμβρίου και τις 20 Φεβρουαρίου, όσον αφορά τα λεμόνια που πρέπει να παραδοθούν στη βιομηχανία κατά τη διάρκεια των περιόδων που εκτείνονται αντιστοίχως από:
- 1ης Ιουνίου έως 31 Αυγούστου,
- 1ης Σεπτεμβρίου έως 30 Νοεμβρίου,
- 11 Δεκεμβρίου έως 28 ή 29 Φεβρουαρίου,
- 1ης Μαρτίου έως 31 Μαΐου."-
β) η παράγραφος 2 πρώτο εδάφιο στοιχείο ε) αντικαθίσταται από το ακόλουθο κείμενο:
"ε) στις 15 Ιουλίου, στις 15 Οκτωβρίου, στις 15 Ιανουαρίου και στις 15 Απριλίου για τα λεμόνια ανάλογα με την περίοδο για την οποία πρόκειται, σύμφωνα με την παράγραφο 1 πέμπτη περίπτωση."-
γ) προστίθεται η ακόλουθη παράγραφος 4:
"4. Ο μεταποιητής πληρώνει στον παραγωγό την πρώτη ύλη με τραπεζικό ή ταχυδρομικό έμβασμα."
2. Στο άρθρο 13 παράγρφος 2 προστίθεται το ακόλουθο στοιχείο δ):
"δ) από αντίγραφο του εμβάσματος που προβλέπεται στο άρθρο 7 παράγραφος 4."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου 1993/94.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1993.

Labels: 3
17